Der Hexer (film, 1932)
Der Hexer () je njemački crno-bijeli kriminalistički film snimljen 1932. godine u režiji Karela Lamača. Predstavlja adaptaciju romana The Gaunt Stranger britanskog pisca Edgara Wallacea. Radnja prikazuje kako Scotland Yard pokušava uhvatiti opasnog kriminalca koji se pod novim identitetom vraća u London iz Australije. Film je snimljen u produkciji kompanije Ondra-Lamac-Film nakon velikog uspjeha prethodnog filma Der Zinker, također temeljenog na Wallaceovom tekstu. Predložak istog autora je producentima kasnije poslužio i za film Der Doppelgänger 1934. godine. Sam Der Hexer je sljedeće godine dobio verziju na francuskom jeziku pod naslovom Le jugement de minuit.

The Gaunt Stranger je prije toga u Britaniji bio predmetom dvije ekranizacije pod naslovom The Ringer - nijeme iz 1928. i zvučne iz 1931. godine. U Britaniji je snimljen još jedna verzija 1938. godine, a u Zapadnoj Njemačkoj 1960. verzija pod naslovom Der Hexer. Isti je predložak također poslužio i za tri televizijske drame.

Literatura 
 Joachim Kramp, Jürgen Wehnert: Das Edgar Wallace Lexikon. Leben, Werk, Filme. Es ist unmöglich, von Edgar Wallace nicht gefesselt zu sein! Verlag Schwarzkopf & Schwarzkopf, Berlin 2004, .

Vanjske veze 
 
 Der Hexer bei Filmportal.de

Njemački filmovi
Kriminalistički filmovi
Authority control 2